เครนยกปูนทับคนงานดับ 3 ศพ ITD โดนเบรกก่อสร้างสายสีแดง
ผู้สื่อข่าวรายงานว่า คืนวานนี้ (28 เม.ย.) เกิดเหตุเครนของบริษัท อิตาเลี่ยนไทย ดีเวล๊อปเม้นท์ จำกัด (มหาชน) หรือ ITD หล่นทับคนงาน ในส่วนที่เป็นการก่อสร้างโครงสร้างในส่วนของ Support Launcher ที่ติดตั้งอยู่บนเสา กท.24+402 บริเวณหน้าโรงเรียนวัดดอนเมือง ถ.กำแพงเพชร 6 แขวงดอนเมือง เขตดอนเมือง กทม. ส่งผลให้มีคนงานเสียชีวิต 3 ราย
7 มิ.ย. 2560

ผู้สื่อข่าวรายงานว่า คืนวานนี้ (28 เม.ย.) เกิดเหตุเครนของบริษัท อิตาเลี่ยนไทย ดีเวล๊อปเม้นท์ จำกัด (มหาชน) หรือ ITD หล่นทับคนงาน ในส่วนที่เป็นการก่อสร้างโครงสร้างในส่วนของ Support Launcher ที่ติดตั้งอยู่บนเสา กท.24+402 บริเวณหน้าโรงเรียนวัดดอนเมือง ถ.กำแพงเพชร 6 แขวงดอนเมือง เขตดอนเมือง กทม. ส่งผลให้มีคนงานเสียชีวิต 3 ราย
ด้านนายอานนท์ เหลืองบริบูรณ์ รักษาการผู้ว่าการ การรถไฟแห่งประเทศไทย (ร.ฟ.ท.) พร้อมผู้บริหารได้เดินทางไปที่เกิดเหตุ พบว่าสาเหตุเบื้องต้นเกิดจากอุปกรณ์โยงยึดขาด โดยวันนี้ (29 เม.ย.) ผู้เชี่ยวชาญจากสภาวิศวกรฯ และเจ้าหน้าที่ตำรวจพร้อมผู้บริหารรถไฟฯ จะลงพื้นที่สอบสวนเพื่อหาสาเหตุที่แท้จริงต่อไป
ขณะที่นายอาคม เติมพิทยาไพสิฐ รัฐมนตรีว่าการกระทรวงคมนาคม ได้สั่งการให้พักการก่อสร้างดังกล่าว พร้อมตั้งกรรมการสอบสวน และพักงานวิศวกรควบคุมงาน รวมทั้งให้ ITD แถลงความรับผิดชอบ และแสดงแผนความปลอดภัยในการก่อสร้างรถไฟสายสีแดงทั้งหมด
 
สำหรับ โครงการก่อสร้างระบบรถไฟชานเมือง (สายสีแดง) ในช่วงดังกล่าว เป็นสัญญา 2 (งานโยธาสำหรับทางรถไฟ ช่วงบางซื่อ-รังสิต) มีบริษัท ITD เป็นผู้รับจ้าง มูลค่าสัญญา 21,235,400,000 บาท เริ่มสัญญาวันที่ 4 มี.ค. 2556 – 10 ก.พ. 2560 (ระยะเวลาก่อสร้าง 1,440 วัน) เบื้องต้นจะขยายเวลาก่อสร้างออกไปกรณีขึ้นค่าแรง ซึ่งร.ฟ.ท. มีเป้าหมายเปิดเดินรถในปี 2563 ซึ่ง ITD รับผิดชอบงานก่อสร้างสถานีรถไฟฟ้ายกระดับ จำนวน 6 สถานี ประกอบด้วย สถานีบางเขน, สถานีทุ่งสองห้อง, สถานีหลักสี่, สถานีการเคหะ, สถานีดอนเมือง และสถานีรังสิต  ประกอบด้วย งานก่อสร้างทางวิ่งรถไฟฟ้ายกระดับ และระดับพื้นดินระยะทาง 20.15 กิโลเมตร งานก่อสร้างถนน และระบบระบายน้ำ งานปรับปรุง และรื้อถอนโครงสร้างเดิมของโครงการโฮปเวล และงานก่อสร้างโครงสร้างพื้นฐาน เพื่อรองรับการต่อขยายในอนาคต ของสถานีวัดเสมียนนารี และสถานีหลักหก
 
ขณะที่ก่อนหน้านี้ (17 มี.ค.60) เพิ่งเกิดเหตุแท่งเหล็กก่อสร้างรถไฟฟ้าสายสีเขียว (เหนือ) ขนาดใหญ่ หล่นทับรถยนต์ บริเวณ ถ.พหลโยธินขาเข้า ก่อนถึงเมเจอร์ รัชโยธิน ซึ่งอยู่ในความรับผิดชอบของ ITD เช่นกัน อ่านรายละเอียดเพิ่มเติม
 
ที่มา : mgronline